העורב (סרט)

עלילת הסרט

ב-30 באוקטובר בשנה לא ידועה ,בדטרויט, בעת חגיגות "ליל השטן" ,הסמל אלברכט נמצא בזירת הפשע של מותם של מוזיקאי הרוק אריק דרייבן וארוסתו שלי וובסטר אשר נאנסה, נדקרה והוכתה בזמן שאריק שוכב מת על האדמה אחרי שהוכה, נדקר ונורה ולאחר מכן נפל אל מותו מגג הבית. הזוג תכנן להינשא ביום שלאחר מכן, בליל כל הקדושים. כאשר הוא מאפשר לאמבולנס לעזוב עם שלי, אלברכט פוגש בנערה צעירה בשם שרה אשר הייתה חברתם הטובה ביותר של שלי ואריק, אשר נהגו לטפל בה בשל התמכרותה של אמה הברמנית לסמים. כתוצאה מכך, אלברכט אומר לה ששלי גוססת.
כשנה לאחר המקרה, עורב שחור מנקר ודופק על קברו של אריק, וכתוצאה מכך, אריק מתעורר ויוצא מקברו לאחר שטיפס החוצה. כשהוא סובל מתחייתו ולאחר שמקבל בחזרה זכרונות על מה שאירע לו, הוא עוקב אחר העורב. כנופיית הפושעים של טי-בירד, אשר ביצעה את הפשע נגד שלי ואריק, יוצאת למסע של אנרכיה ברחובות העיר כאשר הם מציתים ומפוצצים מכוניות ומבנים. לאחר מכן, אריק הולך לדירתו הישנה העטופה בסרטי המשטרה, ולאחר מכן נזכר בטי-בירד ואנשיו טין-טין, פאנבוי וסקאנק אשר ביצעו את הפשע. כתוצאה מכך, הוא סובל מכאב, ומבצע פעולת אקרובטיקה בחלון הגג השבור שלו אך נפצע בידיו. אולם, פצעיו מחלימים במהירות מאחר שזכה ביכולות על-טבעיות.
בהדרכת העורב, אריק לומד לשלוט ביכולותיו החדשות ומחליט לצבוע את פניו בצבעי המסכה הישנה שנהג לעטות כדי להבהיל את שלי. לאחר שצבע את פניו והתלבש בלבוש שחור, הוא יוצא למצוא את טי-בירד ואנשיו. מאוחר יותר, העורב מסייע לאריק למצוא את טין-טין בסמטה חשוכה מלאה בפחונים בוערים ,שם, אריק נופל על ערימת אשפה וצוחק כדי להפחידו. רגעים קצרים אחר כך, הוא מגיע להתעמת עם טין-טין, אשר מתמלא זעם ומנסה להורגו בעזרת סכיניו. אריק מתחמק מכך, ולאחר מכן תופס אותו כדי להזכיר לו מה שעשה. טין-טין לעומת זאת, נהנה מכאבו של אריק מאחר שהוא סדיסט, ומשתמש בזה כדי לדקור את אריק ,אך אריק נלחם בו בקצרה ולאחר מכן הורג אותו עם סכיניו.
לאחר שהרג את טין-טין, אריק לוקח את מעילו הארוך, והולך לחנות המשכון השכונתית שם טין-טין השכין את טבעת האירוסין של שלי. הוא מאלץ את גדעון, בעל החנות, להחזיר אליו את הטבעת למורת רוחו, וכתוצאה מכך, גדעון יורה באריק בעזרת שוטגאן. אריק מחלים, למרבה אימתו של גדעון, אשר נותן לו את הטבעת. מיד לאחר מכן, אריק מפוצץ ומשמיד את החנות כליל ,אך מותיר את גדעון בחיים כדי שיודיע לטי-בירד. הפיצוץ מתריע את אלברכט ואת שרה, אשר סועדים לחמניית נקניקייה ברחוב, ואלברכט ממהר לזירת האירוע.
בחנות ההרוסה והבוערת, הוא מוצא את אריק ומזהיר אותו. אריק מתגרה בו ולאחר מכן נעלם מן המקום. לאחר האירוע, אריק חוזר שוב לביתו ,שם, הוא משתמש בגיטרה החשמלית השחורה הישנה שלו כדי לנגן סולו גיטרה קצר המסמל את זעמו וכאבו. לאחר סולו הגיטרה, אריק משמיד את גיטרתו בזעם רב, והולך היישר לביתו של פאנבוי. שם, הוא מקיים יחסי מין קצרים עם דרלה, אמה של שרה וברמנית בבר השכונתי הגדול.
השניים מזריקים מורפין, ולאחר מכן נבהלים כשהם רואים את אריק ואת העורב בדירתם. אריק מזכיר לפאנבוי מה שעולל לשלי ולו ,אך הוא אינו זוכר בשל השפעת הסמים. פאנבוי יורה בידו של אריק ושמח לאיד על כך. אולם, אריק מתרפא במהירות, למרבה האימה של השניים כשהוא צוחק עליהם ונהנה. הדבר גורם לפאנבוי לפלוט קליע מאקדחו על רגלו, והוא מת שניות אחר כך מהתקף לב בעקבות השפעת הסמים והירי. אריק פולש לחדר השירותים ,שם, הוא מפחיד את דרלה ומזהיר אותה להיות אם טובה עבור בתה לפני שהוא עוזב. דרלה עוזבת בסערה, ובבוקר לאחר מכן, היא חוזרת למוטב עם בתה שרה.
בערב, אריק מבקר את אלברכט בביתו, למרבה אימתו אך לא לפני שאלברכט מנסה לדעת פרטים נוספים על הפשע ,מה שגורם למפקד המשטרה להזהיר אותו בהשעיה.
אלברכט המבוהל מספר לאריק ששלי הובהלה לבית החולים ,שם, מתה אחרי סבל בן 30 שעות. אריק נוגע בו ומצליח לגלות כמה שלי סבלה במהלך השעות הללו ,מה שגורם לאלברכט להצטער. אחר כך, אריק עוזב בעוד שרה חוזרת לביתם של אריק ושלי ,שם, היא פוגשת בחתול שלהם וכן בעורב. אריק מאוחר יותר מתאחד עמה ,מה ששרה מאשרת אחרי שבלילה גשום הוא הצילה מפני מכונית. בלילה ,טי-בירד וסקאנק נוסעים לחנות כדי לקחת שתייה, סיגריות ועוד, ועוזבים לאחר מכן כדי להמשיך במסע ההצתות שלהם. אריק מופיע במכוניתם, והוא גורם לטי-בירד, הקשור בסרט דביק לכסאו, לנסוע היישר למזח העירוני ,שם, אריק הורג אותו באמצעות פיצוץ המכונית לפני שהיא נופלת לים.
סקאנק המפוחד בורח, ומגיע למועדונו של אדון הפשע טופ דולר, השולט בכל עולם הפשע בעיר ומבקש להשתמש בליל השטן ובהצתותיו כדי להשמיד את העיר ולבנותה מחדש בדמותו. דולר ומיקה, מאהבתו ואחותו למחצה, למדו אודות פעולותיו של אריק בשל עדויות נשנות מצד פושעים רבים, כולל גדעון. בעת פגישה עם שאר הפושעים הדגולים של העיר, סקאנק נכנס ומספר לדולר ומיקה אודות אריק, אשר מגיע למקום לאחר מכן, ומבקש את סקאנק. השאר מסרבים ,מה שגורם לקרב יריות המוני והרסני ארוך להיווצר במקום. רבים נהרגים, כולל סקאנק. לאחר הקרב, טופ דולר בורח עם מיקה ועוזרו גראנג'.
הפושעים אחר כך חוטפים את שרה ומחזיקים בה בת ערובה בתוך כנסייה נטושה. אריק לומד על כך מאלברכט, והשניים יוצאים להצילה ואת העיר. בכנסייה, השניים נלחמים באנשיו של טופ דולר והורגים אותם. מיקה מנסה לתפוס את העורב ולהורגו ,אך אריק מורה לו לפעול נגדה והעורב מנקר את עיניה של האישה והיא נופלת אל מותה. אלברכט נותר פגוע ,אך מעודד את אריק לעזור לילדה.
אריק מגיע לגגות הכנסייה בעת הלילה הגשום והסוער ,שם, הוא נלחם בטופ דולר באמצעות מוט ברזל הבנוי כחרב נגד דולר החמוש בחרב סיף. דולר גובר על אריק באכזריות, ומאשר רשמית כי הוא זה שעמד מאחורי מותו ומותה של שלי מאחר שהוא שולט בכל הפושעים. השניים נלחמים זה בזה באלימות רבה בקצרה ,עד שאריק מצליח לגבור עליו ונוגע בעיניו ובפניו כדי לאפשר לו לראות את מותה את שלי בבית החולים. הדבר גורם לטופ דולר בהלה וזעזוע מנטלי רב ,עד שהוא מחליק ונופל היישר על שערי הכנסייה המשפדים אותו למוות.
אחרי הקרב ומותו של דולר, ליל השטן נגמר והעיר ניצלת. אריק נפרד לשלום מאלברכט ושרה, ועוזב בחזרה לבית הקברות. שם, הוא שוכב על קברה של שלי ורואה אותה בדמיונו. שלי מעודדת אותו לחזור אליה והוא אכן עושה זאת. אריק לאחר מכן ככל הנראה מת ומצטרף בחזרה לשלי והסרט מסתיים במילות הפתיחה של שרה אודות אגדת העורב המחייה אנשים מהמתים כדי לנקום.

פיתוח

לאחר יציאת סדרת הקומיקס "העורב" של ג'יימס אובאר ב-1989 ,תמיד נעלו דיונים וניסיונות אודות יצירת סרט קולנוע המבוסס על הקומיקס. חברת Dimension Films ביחד עם מירמקס היו הראשונים לרכוש זכויות סרט אודות העורב, בזמן שאובאר הצטרף כמפיק בפועל.
אלכס פרויאס נבחר לביים את הסרט, בזמן שג'ון שירלי ודייוויד ג'יי שואו נבחרו ליצור את התסריט עבור הסרט.

פרה-פרודקשן וליהוק

התסריט לסרט נכתב ב-1990 והסתיימה כתיבתו ב-1992. פרויאס ושאר אנשי ההפקה והאפקטים, ניסו לבחון ולנסות שוב ושוב אפקטים וסגנונות צילום וויזואליים שונים עבור הסרט, ואף הוחלט תחילה ,על סרט בשחור ולבן. אולם, דריוס וולסקי, צלם הסרט, החליט להציע שהסרט יהיה אפל, גותי ומדוכא כדי "להדגיש את כאבו של אריק" וכדי להביא לידי ביטוי את הקומיקס של אובאר. אובאר ושאר יוצרי הסרט אהבו את הרעיון של וולסקי, מאחר ש-וולסקי עבד עם פרויאס פעמים רבות.
שחקנים רבים נחשבו והוצעו עם התפקיד של אריק דרייבן ,עד שבשנת 1992 ,נבחר ברנדון לי לגלם את דמותו הראשית של אריק אחרי שפרויאס ומפיקי הסרט ראו את הופעתו בסרט הפעולה "במהירות האש". לי ביצע אודישן, וקיבל את התפקיד על המקום, מאחר שפרויאס הרגיש כי הוא זה שנאמן לחומר המקור. ראשל דייוויס, ארני הדסון, מייקל ווינקוט, באי לינג, סופיה שינס, אנה לוין, דייוויד פטריק קלי, אנג'ל דייוויד, לורנס מייסון, מייקל מססי, טוני טוד ,ג'ון פוליטו, ביל ריימונד, ומרקו רודריגז כולם הצטרפו לסרט מאוחר יותר ב-1992 בתפקידים נוספים ומשניים בעוד ווינקוט כטופ דולר, האנטגוניסט הראשי.

מוזיקה

את המוזיקה לסרט נבחר להלחין וליצור גראהם ריוויל לקראת סוף 1992 ,בזמן שאלבום המוזיקה הראשי הכיל שירי רוק, רוק אלטרנטיבי ולעיתים גם גלאם רוק ונו מטאל של להקות כגון הקיור ,Nine Inch Nails ועוד אמנים שונים. הקיור יצרו שיר מקורי עבור הסרט, הנקרא "Burn".
המוזיקה היא מוטיב עיקרי גם בקומיקס ובסרט, כדי להדגיש את כאבו וזעמו של אריק ואת צמאונו לנקמה נגד האנשים שהרגו אותו. בסרט, אריק משתמש בגיטרה החשמלית השחורה הישנה שלו מימיו עם להקת הרוק שלו "בדיחת התליין" כדי לנגן סולו גיטרה אשר התפרסם מאוחר יותר כסצנה המפורסמת ביותר בסרט.

צילומים ומותו של ברנדון לי

הצילומים לסרט החלו ב-21 בינואר ,1993 ונמשכו עד מרץ 1993. הצילומים נעשו בווילמינגטון, צפון קרוליינה ובלוס אנג'לס, קליפורניה. ב-31 במרץ ,1993 ,8 ימים לקראת סיום הפקת הסרט, נורה ברנדון לי בידי מייקל מססי בעת צילומי הסצנה של אריק המגיע להרוג את פאנבוי. האקדח, אשר היה אמור להיות אקדח סרק, הוחלף בטעות באקדח אמיתי מלא באבק שריפה ובקליעים, ללא ידיעתם של השחקנים ושאר יוצרי הסרט. לי נלקח לבית החולים בווילמינגטון ,שם, בוצע בו ניתוח למען הצלת חייו ,אך זה כשל והוא מת מאוחר יותר מפצעיו בגיל 28.
בעקבות מותו, הסרט, עוד לפני יציאתו וסיום הפקתו, זכה לליבוי תקשורתי נרחב ואדיר ברחבי העולם. פרויאס ושאר יוצרי הסרט נותרו כואבים ושבורים בעקבות מות ברנדון, והחליטו להשלים את הסרט לזכרו ולכבודו, באמצעות שכתוב התסריט ושימוש בפעלולן צ'אד סטאלהסקי אשר החליף את ברנדון המנוח באמצעות אנימציית CGI.

שיווק

הקמפיין השיווקי לסרט היה די לרוב מאסיבי בעיקר בעקבות מותו של ברנדון לי אף על פי שמירמקס מימנה את הסרט עם תקציב הפקה של כ-23 מיליון דולר בלבד. איגוד ה-MPAA העניק לסרט דירוג R בעיקר בגלל האלימות הגרפית שלו, תוכנו האפל והגותי וכן שימוש בסמים.

קבלת הסרט

עם יציאתו, הסרט זכה לביקורות חיוביות בדרך כלל מצד מבקרי קולנוע והקהל כאחד אשר שיבחו לרוב את סגנונו הוויזואלי, סצנות האקשן, הנאמנות לקומיקס, הופעתו של לי, ועבודת הבימוי והתסריט אך זכה לרוב לתגובות די שליליות בעיקר בגלל היותו אפל וגותי. באתר Rotten Tomatoes שהוקם ב-1998 ,הסרט זכה לציון של כ-86% "טרי לגמרי" בהתבסס על 54 ביקורות עם ציון מדורג של כ-7.6/10 ,כשהסקירה הביקורתית של האתר כותבת; "מפוצץ בסגנון ובאנרגיה גותית ואפלה, העורב הוא חגיגה ויזואלית עתירת אקשן וגם בעלת נשמה בהופעתו של ברנדון לי המנוח".
בנוסף, הסרט הושווה פעמים רבות לסרטים אחרים כגון "בלייד ראנר" ו"באטמן" של טים ברטון, כשמבקרים רבים תיארו את "העורב" כסרט אפל הרבה יותר מהאחרים.

קופות

בעת יציאתו, הסרט גרף אחריו $11,774,332 בסופ"ש הראשון להקרנתו מתוך 1,573 בתי קולנוע בממוצע של כ- $7,485 כל בית קולנוע. הסרט בסופו של דבר הגיע לרף הכנסות של כיותר מ-50 מיליון דולר בעולם.

סרטי המשך

בעקבות הצלחת הסרט, נעשו 3 סרטי המשך אשר נכשלו כולם.